ਕੀ ਹੈ ਇਹ ਘਾਤਕ ਬੁਖ਼ਾਰ ਜਿਸ ਲਈ ਕੋਈ ਟੀਕਾ ਨਹੀਂ?\nਲਾਸਾ ਕੋਈ ਨਵੀਂ ਬਿਮਾਰੀ ਨਹੀਂ ਹੈ ਪਰ ਹੁਣ ਵਰਗਾਂ ਪ੍ਰਕੋਪ ਇਸ ਨੇ ਕਦੇ ਨਹੀਂ ਦਿਖਾਇਆ।

ਸਿਹਤ ਕਰਮੀ ਸੇਵਾ ਵਿੱਚ ਲੱਗੇ ਹੋਏ ਹਨ ਪਰ ਕਈ ਆਪ ਵੀ ਇਸ ਨਾਮੁਰਾਦ ਬਿਮਾਰੀ ਦੀ ਲਪੇਟ ਵਿੱਚ ਆ ਗਏ ਹਨ।

'ਵਾਇਰਲ ਹੈਮੋਰਜਿਕ ਫੀਵਰ' (viral haemorrhagic fever) ਦੇ ਨਾਂ ਨਾਲ ਜਾਣਿਆ ਜਾਂਦਾ ਇਹ ਬੁਖ਼ਾਰ ਸਰੀਰ ਦੇ ਕਈ ਅੰਗਾਂ ਤੇ ਖੂਨ ਦੀਆਂ ਧਮਣੀਆਂ ਨੂੰ ਨਕਾਰਾ ਕਰ ਸਕਦਾ ਹੈ।

ਇਸ ਦਾ ਇਲਾਜ ਬਹੁਤ ਮੁਸ਼ਕਿਲ ਹੈ।

ਬਹੁਤੇ ਮਰੀਜਾਂ ਵਿੱਚ ਬੁਖ਼ਾਰ ਦੇ ਮੱਧਮ ਜਿਹੇ ਲੱਛਣ ਹੀ ਦਿਸਦੇ ਹਨ ਜਿਵੇਂ- ਸਿਰ ਦਰਦ ਅਤੇ ਕਮਜ਼ੋਰੀ।

ਇਬੋਲਾ ਵਾਇਰਸ ਦੇ ਲੱਛਣ ਵੀ ਦਿਖਾਉਂਦਾ

ਗੰਭੀਰ ਹਾਲਾਤ ਵਿੱਚ ਇਹ ਇਬੋਲਾ ਵਾਇਰਸ ਦੇ ਲੱਛਣ ਵੀ ਦਿਖਾਉਂਦਾ ਹੈ ਜਿਵੇਂ- ਨਕਸੀਰ ਚੱਲਣਾ, ਮੂੰਹ ਤੇ ਸਰੀਰ ਦੇ ਹੋਰ ਭਾਗਾਂ ਵਿੱਚੋਂ ਖੂਨ ਚੱਲਣਾ।

ਬੁਖ਼ਾਰ ਦੇ ਵਾਹਕ ਮਲਟੀਮੈਮੇਟ ਚੂਹੇ

ਲਾਸਾ ਬੁਖ਼ਾਰ ਨਾਲ ਆਮ ਤੌਰ 'ਤੇ 1 ਫੀਸਦੀ ਤੋਂ ਵੀ ਘੱਟ ਮੌਤਾਂ ਹੁੰਦੀਆਂ ਹਨ। 

ਹਾਲਾਂਕਿ ਸੈਂਟਰ ਫਾਰ ਡਿਜ਼ੀਜ਼ ਕੰਟਰੋਲ ਮੁਤਾਬਕ ਖ਼ਦਸ਼ਾ ਹੈ ਕਿ ਨਾਈਜੀਰੀਆ ਵਿੱਚ ਇਸ ਵਾਰ ਇਹ 20 ਫ਼ੀਸਦੀ ਜਾਨਾਂ ਲੈ ਲਵੇਗਾ।

ਹੁਣ ਤੱਕ 90 ਵਿਅਕਤੀਆਂ ਦੇ ਮਾਰੇ ਜਾਣ ਦਾ ਅਨੁਮਾਨ ਹੈ ਜਦਕਿ ਅਸਲੀ ਸੰਖਿਆ ਇਸ ਤੋਂ ਵੱਧ ਹੋ ਸਕਦੀ ਹੈ ਕਿਉਂਕਿ ਬੁਖ਼ਾਰ ਦੀ ਪਛਾਣ ਨਹੀਂ ਹੋ ਸਕਦੀ।

ਗਰਭ ਦੇ ਅਖ਼ੀਰਲੇ ਦਿਨਾਂ ਵਿੱਚ ਜਿਹੜੀਆਂ ਔਰਤਾਂ ਨੂੰ ਇਹ ਨਾਮੁਰਾਦ ਬੁਖ਼ਾਰ ਹੋ ਜਾਂਦਾ ਹੈ ਉਨ੍ਹਾਂ ਵਿੱਚੋਂ 80 ਫ਼ੀਸਦੀ ਔਰਤਾਂ ਦਾ ਗਰਭਪਾਤ ਹੋ ਜਾਂਦਾ ਹੈ।

ਬਿਮਾਰੀ ਲਈ ਕੋਈ ਵਿਸ਼ੇਸ਼ ਟੈਸਟ ਨਹੀਂ

ਸ਼ੁਰੂਆਤੀ ਪੜਾਅ 'ਤੇ ਤਾਂ ਇਸ ਨੂੰ ਮਲੇਰੀਏ ਤੋਂ ਵੱਖਰਾ ਕਰਨਾ ਵੀ ਮੁਸ਼ਕਿਲ ਹੁੰਦਾ ਹੈ।

ਕੋਈ ਵਿਸ਼ੇਸ਼ ਟੈਸਟ ਨਾ ਹੋਣ ਕਾਰਨ ਇਸ ਦੀ ਜਾਂਚ ਕੁਝ ਚਿਨਿੰਦਾ ਪ੍ਰਯੋਗਸ਼ਾਲਾਵਾਂ ਵਿੱਚ ਹੀ ਹੋ ਸਕਦੀ ਹੈ।

ਇਸ ਦੀ ਜਾਂਚ ਲਈ ਖੂਨ ਜਾਂ ਟਿਸ਼ੂਆਂ ਦੇ ਨਮੂਨਿਆਂ ਦੀ ਜਾਂਚ ਕੀਤੀ ਜਾਂਦੀ ਹੈ।

ਬਿਮਾਰੀ ਸਭ ਤੋਂ ਪਹਿਲਾਂ ਸੰਨ 1969 ਵਿੱਚ ਨਾਈਜੀਰੀਆ ਦੇ ਸ਼ਹਿਰ ਲਾਸਾ ਵਿੱਚ ਸਾਹਮਣੇ ਆਈ ਸੀ।

ਨਿਪਾਹ ਵਾਇਰਸ

ਉਸ ਮਗਰੋਂ ਇਹ ਪੱਛਮੀ ਅਫਰੀਕਾ ਦੇ ਕਈ ਦੇਸਾਂ ਵਿੱਚ ਦੇਖਿਆ ਗਿਆ ਹੈ। ਜਿਵੇਂ- ਘਾਨਾ, ਮਾਲੀ ਅਤੇ ਸਿਆਰਾ ਲਿਓਨ।

ਸਿਹਤ ਅਧਿਕਾਰੀ ਇਸ ਵਾਰ ਇਤਨੇ ਵੱਡੇ ਪ੍ਰਕੋਪ ਦੇ ਕਾਰਨਾਂ ਦਾ ਪਤਾ ਲਗਾਉਣ ਲਈ ਜੂਝ ਰਹੇ ਹਨ।

ਚੂਹਾ ਹੈ ਬੁਖ਼ਾਰ ਦਾ ਕੁਦਰਤੀ ਵਾਹਕ 

ਇਹ ਵਰਤਾਰਾ ਮੌਸਮੀ ਵਾਤਾਵਰਣਿਕ ਹਾਲਾਤਾਂ ਕਰਕੇ ਹੋ ਸਕਦਾ ਹੈ। 

ਇਸ ਰੁੱਤ ਵਿੱਚ ਇਸ ਬੁਖ਼ਾਰ ਦੇ ਕੁਦਰਤੀ ਵਾਹਕ ਮਲਟੀਮੈਮੇਟ ਚੂਹੇ ਦੀ ਸੰਖਿਆ ਵਿੱਚ ਵੀ ਵਾਧਾ ਹੁੰਦਾ ਹੈ।

ਪੱਛਮੀਂ ਅਫਰੀਕਾ ਵਿੱਚ ਇਹ ਚੂਹੇ ਆਮ ਪਾਏ ਜਾਂਦੇ ਹਨ ਤੇ ਘਰਾਂ ਵਿੱਚ ਦਾਖਲ ਹੋ ਜਾਂਦੇ ਹਨ।

ਲੋਕਾਂ ਵਿੱਚ ਵਧੀ ਚੇਤਨਾ ਵੀ ਇਸ ਬੁਖ਼ਾਰ ਦੇ ਵਧੇਰੇ ਮਾਮਲੇ ਸਾਹਮਣੇ ਆਉਣ ਦਾ ਕਾਰਨ ਹੋ ਸਕਦੀ ਹੈ।

ਇੱਕ ਸੰਭਾਵਨਾ ਇਹ ਵੀ ਹੈ ਕਿ ਵਾਇਰਸ ਵਿੱਚ ਹੀ ਕੋਈ ਤਬਦੀਲੀ ਆ ਗਈ ਹੋਵੇ।

ਪ੍ਰਸ਼ਾਸ਼ਨ ਨੇ ਕੱਚੀ ਗਰੀ ਦੀ ਵਿਕਰੀ ਤੇ ਪਾਬੰਦੀ ਲਾ ਦਿੱਤੀ ਹੈ। ਗਿਰੀ ਨਾਈਜੀਰੀਆ ਵਿੱਚ ਚਾਅ ਨਾਲ ਖਾਧਾ ਜਾਂਦਾ ਹੈ ਪਰ ਸ਼ੱਕ ਹੈ ਕਿ ਇਸ ਨਾਲ ਲਾਸਾ...\n\ntl;dr:
ਇਸ ਸਾਲ ਦੀ ਸ਼ੁਰੂਆਤ ਤੋਂ ਹੀ ਨਾਈਜੀਰੀਆ ਨੂੰ ਇੱਕ ਲਾਇਲਾਜ ਬੁਖ਼ਾਰ ਨੇ ਜਕੜਿਆ ਹੋਇਆ ਹੈ। ਲਾਸਾ ਬੁਖ਼ਾਰ ਮਹਾਂਮਾਰੀ ਬਣਨ ਦੀਆਂ ਸਾਰੀਆਂ ਸੰਭਾਵਨਾ ਰੱਖਦਾ ਹੈ ਪਰ ਬਦਕਿਸਮਤੀ ਨਾਲ ਇਸ ਦਾ ਹਾਲੇ ਤੱਕ ਕੋਈ ਇਲਾਜ ਨਹੀਂ ਹੈ।